ועדת הכספים, כנסת 16, פרוטוקול מספר , 2004-05-10 13:30

דני בנלולו: אני פותח את הישיבה.

דני בנלולו: על סדר-היום: העברות תקציביות.

דני בנלולו: לפנינו הודעה מס' 018-38.

ערן ניצן: במהלך שנת 2003 תקצבנו 30 מיליון שקלים עבור הקרן לעסקים קטנים.

ערן ניצן: מדובר על יתרת עודפים של 15 מיליון שקלים.

סמדר אלחנני: זה עודף מחויב?

ערן ניצן: הוא בלתי מחויב כי זו קרן.

ערן ניצן: הקרן שהתחייבנו עליה היא 50 מיליון שקלים.

ערן ניצן: שמנו 30 מיליון שקל.

ערן ניצן: נתקצב את היתרה השנה.

ערן ניצן: ה-15 מיליון שקלים העודפים הבלתי מחויבים מתגלגלים כקרן, כמו שקורה בענפים אחרים, והם נחשבים כהעברת עודפים.

דני בנלולו: חבר הכנסת גפני, האם יש לך שאלה?

משה גפני: לא.

משה גפני: אתה רוצה שאני אעשה בכל זאת הצגה?

משה גפני: מדובר בעודפים מחויבים, הרי צריך שתי הצבעות וחוות דעת של היועצת המשפטית של הכנסת, וצריך את היועץ המשפטי לממשלה.

משה גפני: זו הרי הדרך, אלה עודפים מחויבים.

משה גפני: יותר טוב לך שאני לא פה.

רוחמה אברהם-בלילא: זו לא פעם ראשונה שאנחנו עושים את זה.

רוחמה אברהם-בלילא: תעשה שתי הצבעות.

סמדר אלחנני: תרשו לי להסתייג מהתקדים הזה.

סמדר אלחנני: מעולם לא היה דבר כזה.

סמדר אלחנני: לא צריך שתי הצבעות.

משה גפני: אני חולק על כל העניין הזה.

משה גפני: אני חושב שלא צריך שתי הצבעות.

רוחמה אברהם-בלילא: נעשה שתי הצבעות בזו אחר זו ונגמור.

משה גפני: אם את עושה שתי הצבעות, את צריכה חוות דעת של היועץ המשפטי לממשלה.

סמדר אלחנני: אף פעם לא היה דבר כזה.

טמיר כהן: זה מה שקבעה היועצת המשפטית.

טמיר כהן: כך אנחנו נוהגים עכשיו.

טמיר כהן: מאז חוות הדעת על כל העודפים אנחנו עושים שתי הצבעות.

משה גפני: אבל מדובר על הקרן לעסקים קטנים, ואז צריך את חוות הדעת של היועץ המשפטי לממשלה.

טמיר כהן: לא בזה.

משה גפני: אני לא בישיבה.

משה גפני: אל תזכיר את שמי.

משה גפני: אני רק רוצה שתדעו לכם, במקרה אנחנו נמצאים פה בחברה סגורה, ואתם שני אנשי ליכוד.

משה גפני: שינוי יובילו אתכם לשאול תחתיות.

משה גפני: אתם מפלגת שלטון.

משה גפני: אי-אפשר לנהל מדינה כך – עם שתי הצבעות, עם חוות דעת של היועץ המשפטי.

משה גפני: הרי אנשים חיים.

משה גפני: אלו שטויות אלה.

משה גפני: לא היה דבר כזה.

דני בנלולו: נקיים שתי הצבעות.

דני בנלולו: הצבעה ראשונה.

דני בנלולו: מי בעד הסעיף?

דני בנלולו: מי נגד?

דני בנלולו: הצבעה בעד הבקשה – רוב נגד – אין נמנעים – אין בקשה מס' 018-38 נתקבלה.

דני בנלולו: הבקשה נתקבלה.

דני בנלולו: אני עורך הצבעה שנייה.

דני בנלולו: הצבעה בעד הבקשה - רוב נגד – אין נמנעים – אין בקשה מס' 018-38 נתקבלה.

דני בנלולו: בקשה מס' 018-38 בעניין קרן הלוואות לעסקים קטנים נתקבלה.

דני בנלולו: אני מודה לכם.

דני בנלולו: הישיבה נעולה.